- Hindi News
- भाजपा का पुतला फूंक शिवसैनिकों ने निकाली भड़ास
भाजपा का पुतला फूंक शिवसैनिकों ने निकाली भड़ास
लुधियाना -!- श्री दरबार साहिब में आतंकवादियों की याद में बनाई गई स्मारक व उसमें स्थापित किए जाने वाले आतंकियों के चित्रों पर भाजपा की चुप्पी के विरोध में आज शिवसेना हिंदुस्तान के कार्यकर्ताओं ने समराला चौक पर भाजपा का पुतला फूंक अपनी भड़ास निकाली। इस अवसर पर संगठन के प्रदेश अध्यक्ष कृष्ण शर्मा ने कहा कि पंजाब में भाजपा जो कि अकालियों की भागीदार है, ने कभी हिंदुओं के हित में विरोध करने को मुंह नहीं खोला। इसी के खिलाफ स्थानीय सिंगार सिनेमा से एक विशाल रोष मार्च समराला चौंक तक पंजाब प्रधान कृष्ण शर्मा, महासचिव अमर टक्कर के नेतृत्व में निकाला गया। प्रवक्ताओं ने कहा कि श्री दरबार साहिब जो धार्मिक स्थल है को धार्मिक ही रहने दिया जाए। इस अवसर पर अनिल सिंगला जिला प्रमुख,अनिल साहनी जिला युवा प्रमुख, रामराज गर्ग, परमजीत सिंह, बलराम बेदी, अश्वनी महाजन, मुलखराज, दीपक कुमार आदि मौजूद थे।
tgl_Latn hin_Deva hin_Deva hin_Deva